Soektog ná sakeman op plaas doodgeskiet is | Maroela Media
Maroela Media het vroeër berig vyf gewapende mans het die egpaar omstreeks 20:00 op hul plaas in die Onbekend-omgewing naby Welbekend oorval. Die man bedryf sy eie onderneming op die plaas.
Kapt. Kay Makhubele, provinsiale polisiewoordvoerder, het intussen die voorval aan Maroela Media bevestig.
"Die egpaar het vermoedelik op 'n alarm gereageer wat afgegaan het, toe die vyf mans, wat klapmusse aangehad het, hulle oorval het. Die verdagtes het vuurwapens op die egpaar gerig en hulle in die huis ingedwing waar hulle vasgebind en aangerand is. Die huis is geplunder en die verdagtes het onder meer 'n onbekende bedrag geld gesteel."
Volgens Makhubele is die egpaar na buite geneem waar die man in 'n bebosde gebied in die bolyf geskiet is. Hy is op die toneel dood. Die vrou is erg getraumatiseerd en moes na 'n hospitaal geneem word.
Die Welbekend-polisie ondersoek 'n saak van moord en huisroof. Niemand is nog in verband met die voorval in hegtenis geneem nie.
Die slagoffer se naam is aan Maroela Media bekend, maar word weerhou totdat sy naasbestaandes van sy dood in kennis gestel is.
Ja vra ek ook! Hoeveel nog? Maar die sogenaamde "regering" dink dis ok!! Kyk maar na die brandstigting by Enige plek!! Staan met slaparms en toekyk hoe vernietig hulle boeties die goed!! Niks respek vir niks!!
Weer uitgegaan, gereageer op 'n alarm???!!!
Mens staan verslae want dit gaan net ongehinderd voort. Mens raak sprakeloos en wil soos Dawid se: "Ek sal my mond nie oopmaak nie,want God het dit gedoen." Mens probeer n breer beeld van die toekoms te slep maar slaag nie daarin nie.Kan maar net uiteindelik vra waarheen is God ons Vader met hierdie land oppad? Na die groot saamkoms van gebed blyk dit dat baie mense n spoedige stop van die grusame misdade te wagte is, maar dit werk nie altyd so nie. Talle momente in die Christendom se geskiedenis bevestig dit.
Ek is verslae. Hoeveel mense word aangeval en vermoor oordat hulle na buite gaan. Bly binne veral as alarm afgaan. Ons alarm gaan ook soms af, en dan sit ons maar en wag met 'n wapen totdat die sekuriteit kom kyk. En selfs vir hulle maak ons nie oop nie. Het 'n klein venstertjie waardeur ons praat. Drie bullterieers binnè in huis. Ons word gespot en uitgelag maar is omtrent enigste wat nog nie by ingebreek is of aangerand is in hierdie geweste.